****

**REPUBLIKA HRVATSKA**

**BRODSKO POSAVSKA ŽUPANIJA**

**OPĆINA DRAGALIĆ**

**Jedinstveni upravni odjel**

KLASA: 013-02/25-01/04

URBROJ: 2178-27-02/1-25-1

Dragalić, 23.01.2025.

Općina Dragalić, temeljem članka 11. Zakona o pravu na pristup informacijama (Narodne novine broj 25/13, 85/15), dana 23.01.2025. objavljuje

**SAVJETOVANJE SA ZAINTERESIRANOM JAVNOŠĆU**

Nacrt prijedloga Izmjene Pravilnika o stipendiranju studenata s područja Općine Dragalić

Savjetovanje traje od 23. siječnja do 22. veljače 2025.

Pozivamo predstavnike zainteresirane javnosti da najkasnije do 22. veljače 2025. godine dostave svoje prijedloge, komentare i primjedbe na predloženi Nacrt Pravilnika o stipendiranju studenata s područja Općine Dragalić s obrazloženjem, putem pošte ili osobno na adresu Jedinstveni upravni odjel Općine Dragalić, Trg sv. I. Krstitelja 2, Dragalić, 35428 Dragalić ili slanjem emaila na adresu info.dragalic@gmail.com

U Nacrtu prijedloga Izmjene Pravilnika o stipendiranju studenata s područja Općine Dragalić

povećava se iznos stipendije na 120,00 eura. U Proračunu Općine Dragalić za 2025. godinu osigurana su sredstva u Programu visokog obrazovanja za tu namjenu. Povećanjem iznosa želi se poticati kandidate na prijavu na natječaj za dodjelu stipendija koji su na samom početku novog stupnja obrazovanja čime se želi pospješiti njihov ostanak u odgojno-obrazovnom sustavu.

Prijedlozi, komentari i primjedbe na predloženi Nacrt dostavljaju se isključivo na obrascu za savjetovanje sa zainteresiranom javnošću kojeg možete preuzeti na internet stranicama Općine Dragalić.

Prijedlozi, komentari i primjedbe moraju sadržavati adresu podnositelja i biti čitko napisani, uz jasno navođenje dijela prijedloga akta/dokumenta na kojeg se odnose, te biti dostavljeni u gore navedenom roku.

Po završetku savjetovanja, svi pristigli prijedlozi bit će javno dostupni na internetskoj stranici Općine Dragalić. Ukoliko ne želite da Vaš prijedlog bude javno objavljen, molimo da to jasno istaknete pri slanju prijedloga.

Nacrt prijedloga Pravilnika o stipendiranju studenata s područja Općine Dragalić objavljen je u elektronskom obliku na internet stranici Općine Dragalić, [www.dragalic.hr](http://www.dragalic.hr)

Nacrt prijedloga Pravilnika o stipendiranju studenata s područja Općine Dragalić koji je objavljen na internet stranici Općine Dragalić predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Izmjene Pravilnika.

Tekst ove objave objavit će se na web stranici Općine Dragalić [www.dragalic.hr](http://www.dragalic.hr)

(Dokumenti- Savjetovanje sa zainteresiranom javnošću).

Po provedenom savjetovanju izradit će se izvješće o provedenom savjetovanju.

Pročelnica

Sanja Matijević, v.r.